อย่าให้นกเหงาตอนคุณไม่อยู่ เลือกของเล่น เล่นกับนกแก้วคอนัวร์
ถ้าบ้านไม่เงียบฉี่ มีเสียงคนคุยกันหรืออะไรอยู่เบื้องหลัง นกจะไม่เหงาตอนคุณไม่อยู่ ลองเปิดสารคดีสัตว์โลก เพลงคลาสสิค หรือรายการทอล์คโชว์ตามวิทยุทิ้งไว้ดู ลองวางกรงไว้ใกล้หน้าต่างที่เปิดทิ้งไว้ นกจะได้ชมวิว อย่าลืมเปิดม่านหรือมู่ลี่ด้วย นกจะได้ดูนกหรือคนที่ผ่านไปมานอกบ้าน แต่ต้องเลือกหน้าต่างที่แดดไม่แรงหรือไม่ร้อนตลอดวัน ไม่งั้นนกอาจร้อนจัดหรือขาดน้ำได้ นกแก้วคอนัวร์ชอบเข้าสังคม จะเล่นกันสนุกเลยถ้ามีนกใหม่พันธุ์เดียวกัน หรือจะเป็นนกแก้วพันธุ์อื่นก็ได้ ทีนี้ถึงคุณไม่อยู่ก็ไม่เหงาแล้ว ต้องเลือกนกที่บุคลิกและพฤติกรรมคล้ายคลึงกันกับนกตัวเก่า ของเล่นสำหรับจิกและทึ้ง จะทำให้นกมันซะจนเลิกทำลายเฟอร์นิเจอร์คุณอย่างเคย พยายามใส่ของเล่นไว้ในกรง 2 - 3 อย่าง ของเล่นที่แนะนำก็เช่น  ตัวต่อไม้บัลซ่าหรือไม้สน เส้นหนังหรือเชือก ลูกบอลจากกิ่งไม้หรือเถาวัลย์ หญ้าสานเป็นเสื่อ ตะกร้าหวาย หนังสือหรือหนังสือพิมพ์เก่าๆ ผักผลไม้ (เช่น แครอท ขึ้นฉ่ายฝรั่ง ผักกาดหอม และแอปเปิ้ล) นกแก้วคอนัวร์ชอบใช้กรงเล็บจิกหรือเตะอะไรเล่น ลองหาของเล่น 2 - 3 ชิ้นที่นกจิก เตะ พลิกไปมาได้ เช่น ลูกบอลพลาสติกแบบมีรูเยอะๆ, ของเล่นที่มีกระดิ่งข้างใน, ตัวต่อไม้แบบมีรู และดัมเบลไม้เล็กๆ นกแก้วคอนัวร์ชอบเล่นอะไรที่มีเสียง ลองหากระดิ่งหรือกระพรวนใส่ไปในกรงดู รับรองเขย่าเล่นเรื่อยๆ พวงกุญแจร้อยของเล่นโลหะ หรือลูกบอลเจาะรูแบบมีกระดิ่งข้างในนี่แหละชอบนัก นกแก้วคอนัวร์ชอบล่าหรือค้นหาอาหาร ถึงจะกินอิ่มแล้ว ก็ยังมองหาขนมจุกจิกที่ซ่อนอยู่ตามกรง ลองเอากิ่งไม้เล็กใหญ่ที่ติดใบไปวาง ซ่อนของเล่นหรือขนมไว้ นกจะได้ค้นหาสนุกไปเลย ลองซ่อนขนมหรือของเล่นตามจุดต่อไปนี้ดู  กล่องซีเรียล ม้วนหนังสือพิมพ์ แท่งไม้เจาะรู ถาดกระดาษใส่ไข่ เถาองุ่นร้อยเป็นพวง หรือกิ่งหลิว รังนก ถ้วยพลาสติกแบบใส่ซอส แต่เปลี่ยนเป็นใส่อาหารนกแทน ถ้านกแก้วคอนัวร์เลิกเล่น แสดงว่าของเล่นนั้นเก่าไปแล้ว ก็อย่าเพิ่งรีบทิ้ง ให้เอาออกไปจากกรง เปลี่ยนเป็นของเล่นชิ้นใหม่แทน พอนกเบื่อของเล่นใหม่ ก็เอาของเล่นชิ้นก่อนหน้ากลับมา สลับกันไปมาแบบนี้ นกจะนึกว่าเป็นของเล่นชิ้นใหม่   ถ้านกไม่ยอมเล่นของเล่นใหม่ ทั้งที่ผ่านไป 1 - 2 วัน ให้เอาออกมาก่อน ค่อยสลับมาให้เล่นวันหลัง ถ้าของเล่นเลอะเทอะหรือเหนียวสกปรก ให้ทำความสะอาดเหมือนใหม่ก่อน นกอาจจะเปลี่ยนใจกลับมาเล่น นกแก้วคอนัวร์ชอบนักเวลาได้สยายปีกตามสบาย สำรวจบ้านคุณ บางทีก็มาหยุดเล่นแถวๆ ที่คุณอยู่ ต้องปล่อยนกออกมานอกกรงทุกวัน อย่างน้อยวันละ 1 ชั่วโมง  ตอนปล่อยนกมาเล่นนอกกรง ต้องคอยเฝ้าอยู่ใกล้ๆ ไม่งั้นเรื่องใหญ่แน่! สำรวจว่าห้องหับมิดชิดดี แล้วค่อยปล่อยนก จุดสำคัญคือปิดหน้าต่างและพัดลม เก็บสายไฟกับเทียนหอมด้วย  ระวังสัตว์เลี้ยงอื่นกับเด็กๆ ในบ้าน ยิ่งถ้าสัตว์เลี้ยงกับนกไม่ถูกกัน หรือชอบจู่โจมสัตว์เล็ก ก็ต้องแยกห้องไปเลย นกแก้วคอนัวร์ชอบอาบน้ำทุก 1 - 2 วัน ให้เติมชามน้ำแล้วเอานกวาง พอลงน้ำนกก็จัดการตัวเองได้ แต่ถ้าเฉย ให้คุณลองพรมน้ำใส่หน่อย พอนกอาบน้ำเสร็จ ก็ให้เอาผ้าขนหนูห่อตัวแล้วซับให้แห้งอย่างเบามือ  ภาชนะสำหรับอาบน้ำก็เช่น ทัพเพอร์แวร์ หรือชามข้าวน้องหมา เลือกที่ใหญ่พอให้นกลงไปเดินได้ ไม่อึดอัด  ถ้านกไม่อยากอาบน้ำก็เอาออกไป แล้วค่อยลองใหม่วันหลัง นกก็ชอบไปเปิดหูเปิดตาเหมือนกัน ถ้ากลัวนกบินหนีก็ล่ามหรือผูกเชือกไว้กับนิ้วและข้อมือของคุณ ให้ผูกเชือกที่ขานกก่อน จากนั้นปล่อยนกบินมาเกาะไหล่คุณ โดยที่คุณจับเชือกไว้ หรือง่ายกว่าคือใส่กรงหรือกล่องสำหรับเดินทาง แล้วหิ้วออกไปซะเลย  ถ้านกเพิ่งเคยออกจากบ้านครั้งแรก ก็คงกลัวแน่นอน ให้รีบออกรีบเข้า ถึงจะขลิบปีกแล้ว นกแก้วคอนัวร์ก็ยังอาจหนีออกไปได้ เพราะงั้นต้องใส่เชือกจูงหรือกรงเสมอก่อนออกจากบ้าน ปล่อยนกบินเล่นหน้าบ้าน ถ้าระเบียงมีมุ้งลวดคลุม นกจะได้คุ้นเคยกับบรรยากาศนอกบ้าน ได้อากาศบริสุทธิ์แบบไม่เสี่ยงหนีหายไป นกแก้วคอนัวร์ก็เหมือนเด็ก คือชอบเล่นจ๊ะเอ๋ ลองเอามือปิดหน้าหรือซ่อนตัวหลังอะไรสักอย่าง แล้วให้นกเป็นฝ่ายหาคุณให้เจอ หรือจะโผล่มาร้อง “จ๊ะเอ๋!” ก็ได้ อีกหน่อยนกอาจเป็นฝ่ายซ่อนให้คุณหาแทน ถ้านกชอบโยนของเล่น ก็เล่นโยนรับซะเลย ลองกลิ้งลูกบอลพลาสติกไปทางนก นกจะจิกแล้วโยนกลับมาทางคุณ ก็โยนรับสลับกันไปแบบนี้จนนกเบื่อนั่นแหละ เลือกลูกบอลตามขนาดของนก เช่น ลูกปิงปอง ลูกบอลสำหรับเล่นในกรง ลูกบอลเชือกขนาดเท่าลูกกอล์ฟ ไปจนถึง Jolly Ball สำหรับนกโดยเฉพาะ (หน้าตาเหมือนลูกกระพรวนของคน)
เปิดทีวีหรือวิทยุทิ้งไว้. วางกรงใกล้หน้าต่าง. หานกใหม่มาเป็นเพื่อน. หาอะไรให้จิกเล่น. หาของเล่นไว้ให้เตะ. เลือกของเล่นที่มีเสียง. เอาขนมไปซ่อน. สลับสับเปลี่ยนของเล่น. ปล่อยนกบินเล่นในบ้านคุณ. อาบน้ำให้นกแก้วคอนัวร์. ล่ามแล้วพาไปเดินเล่น. เล่นจ๊ะเอ๋. เล่นโยนรับ.
https://www.wikihow.com/Entertain-a-Conure https://www.wikihow.com/Entertain-a-Conure https://www.wikihow.com/Entertain-a-Conure
Avoiding Loneliness When You're Gone Giving the Conure Toys Playing with Your Conure